റെസ്വാന ചൗധരി ബന്യ

റെസ്വാന ചൗധരി ബന്യ ഒരു ബംഗ്ലാദേശി ഗായികയാണ്.  രബീന്ദ്ര സംഗീത ആലാപനത്തിൽ പ്രസിദ്ധയാണ് അവർ. ബംഗ്ലാദേശിലെ പരമോന്നത സിവിലിയൻ അവാർഡായ സ്വാതന്ത്ര്യദിന അവാർഡ് (2016) ഉൾപ്പെടെ നിരവധി അവാർഡുകൾ  നേടിയിട്ടുണ്ട്.
 ആദ്യകാലജീവിതം 
മസ്ഹറുദ്ദീൻ ഖാൻ, ഇസ്മത് അറ ഖാൻ എന്നിവരുടെ മകളായി ബംഗ്ലാദേശിലെ രംഗ്പൂരിലാണ് റെസ്വാന ജനിച്ചത്. ആദ്യകാല ആലാപന പാഠങ്ങൾ അമ്മാവൻ അബ്ദുൽ അലിയുടെ പക്കൽ നിന്നും ലഭിച്ചു. പിന്നീട് ചായനൗട്ടിലെ സഞ്ജിദ ഖാത്തൂണിന്റെയും അതികുൽ ഇസ്ലാമിന്റെയും കീഴിൽ ധാക്കയിലെ ബൾബുൾ അക്കാദമി ഓഫ് ഫൈൻ ആർട്സിൽ (ബാഫ) തുടർന്നു. സംഗീതത്തിലും ആലാപനത്തിലും പഠനം തുടരുന്നതിനിടെ, സ്കൂൾ വിദ്യാഭ്യാസം പൂർത്തിയാക്കിയ ശേഷം യൂണിവേഴ്സിറ്റിയിലെ ഇക്കണോമിക്സ് പ്രോഗ്രാമിലും ചേർന്നു. സംഗീതമാണ് തന്റെ വഴി എന്ന് തിരിച്ചറിഞ്ഞ അവർ,  ടാഗോർ തന്നെ സ്ഥാപിച്ച സർവകലാശാലയായ ശാന്തിനികേതനിലെ സംഗിത് ഭവനത്തിൽ പഠിക്കാൻ ഇന്ത്യൻ കൗൺസിൽ ഫോർ കൾച്ചറൽ റിലേഷൻസിൽ (ഐസിസിആർ) സ്കോളർഷിപ്പ് ലഭിച്ചു. കനിക ബന്ദോപാധ്യായ, നിലീമ സെൻ, സൈലജരഞ്ജൻ മജുംദാർ, ശാന്തിദേവ് ഘോഷ്, ഗോര സർബാധികാരി, മഞ്ജു ബന്ദിയോപാധ്യായ, അസേഷ് ബന്ദിയോപാധ്യായ തുടങ്ങിയ കലാകാരന്മാരിൽ നിന്ന് അവർ പാഠങ്ങൾ പഠിച്ചു.

അവലംബം

 പുറത്തേക്കുള്ള കണ്ണികൾ 



വർഗ്ഗം:ജീവിച്ചിരിക്കുന്നവർ
വർഗ്ഗം:സ്വാതന്ത്ര്യദിന അവാർഡ് ലഭിച്ചവർ
വർഗ്ഗം:ബംഗ്ലാദേശ് വനിതാ ഗായകർ
വർഗ്ഗം:ബംഗ്ലാദേശി ഗായകർ
വർഗ്ഗം:രബീന്ദ്ര സംഗീതം